**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS 9-OSIOS TARYBOS 5 POSĖDŽIO DARBOTVARKĖS PAKEITIMO**

2019 m. rugsėjo 20 d. Nr. 34-152

Lazdijai

Vadovaudamasi Lietuvos Respublikos vietos savivaldos įstatymo 13 straipsnio 7 dalimi ir atsižvelgdama į 1∕3 Lazdijų rajono savivaldybės tarybos narių siūlymą, Lazdijų rajono savivaldybės taryba nusprendžia:

Pakeisti Lazdijų rajono savivaldybės 9-osios tarybos 5 posėdžio darbotvarkę:

1. Išbraukti iš darbotvarkės:

1.1. 7 klausimą „Dėl pritarimo projektui „Parama socialiniam verslui Alytaus apskrityje“ ir jo dalinio finansavimo“;

1.2. 19 klausimą „Dėl Lazdijų rajono savivaldybės švietimo įstaigų valdomų patalpų, sporto salių, aikštynų ir stadionų suteikimo neformaliojo vaikų švietimo teikėjams paslaugoms teikti tvarkos aprašo patvirtinimo“;

1.3. 24 klausimą „Dėl Lazdijų rajono savivaldybei nuosavybės teise priklausančių kelių ir kelių statinių projektavimo, tiesimo, statybos, rekonstravimo ir (ar) taisymo (remonto) darbų nustatymo prioritetiniais tvarkos aprašo patvirtinimo“.

2. Papildomai įrašyti į darbotvarkę 2 klausimus:

2.1. Dėl Lazdijų rajono savivaldybės tarybos 2019 m. liepos 26 d. sprendimo Nr. 5TS-85 „Dėl Lazdijų rajono savivaldybės administracijos struktūros patvirtinimo“ pakeitimo (pranešėjas – K. Jasiulevičius, rengėja – A. Sukackienė).

2.2. Dėl Lazdijų rajono savivaldybės tarybos 2019 m. sausio 31 d. sprendimo Nr. 5TS-1543 „Dėl pritarimo projektui „Vaikų dienos centrų tinklo plėtra Lazdijų rajono savivaldybėje“ pakeitimo

(pranešėjas – V. Pilvinis, rengėja – S. Sinkevičienė).

3. Pakeisti 34 darbotvarkės klausimo „Dėl patalpų nuomos“ eiliškumą ir jį svarstyti 44 klausimu.

Savivaldybės merė Ausma Miškinienė

Laima Jauniškienė, tel. (8 318) 51 661

**RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS 9-OSIOS TARYBOS 5 POSĖDŽIO DARBOTVARKĖS PAKEITIMO“ PROJEKTO**

**AIŠKINAMASIS RAŠTAS**

2019-09-20

Lazdijų rajono savivaldybės tarybos sprendimo projektas „Dėl Lazdijų rajono savivaldybės 9-osios tarybos 5 posėdžio darbotvarkės pakeitimo“ parengtas vadovaujantis Lietuvos Respublikos vietos savivaldos įstatymo 13 straipsnio 7 dalimi ir atsižvelgiant į 1∕3 Lazdijų rajono savivaldybės tarybos narių siūlymą.

Šio projekto tikslas – pakeisti Lazdijų rajono savivaldybės 9-osios tarybos 5 posėdžio darbotvarkę.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Dokumentų ir informacijos skyriaus vyr. specialistė Laima Jauniškienė.

Dokumentų ir informacijos skyriaus Laima Jauniškienė

vyr. specialistė